**Muotoilu ja tuotesuunnittelu: käyttäjälähtöisyys 5 op**

Tehtävä ja ohje

Johanna Lunkka, Laurea ammattikorkeakoulu

Noora Nylander, LAB ammattikorkeakoulu

**Osaamistavoitteet / muutosehdotus**

1. Opiskelija osaa yhdistää kiertotalouden toimintaperiaatteet käyttäjälähtöiseen suunnitteluun
2. Opiskelija tunnistaa käyttäjälähtöisen suunnittelun keskeiset tutkimusmenetelmät
3. Opiskelija osaa soveltaa käyttäjälähtöisiä tutkimusmenetelmiä ja työkaluja käytännönläheisessä (kiertotalouden) projektissa

**Kurssin toteutustapa:**

Kurssi koostuu sekä tiimissä tehtävästä projektista että itsenäisestä opiskelusta. Painotus arvosanassa olisi n. 70% projekti / 30% itsenäinen opiskelu (0-5).

Itsenäisessä työskentelyssä opiskelija tutustuu opintojakson tietoperustaan oppien tunnistamaan ympäristön ja yhteiskunnan muutoksen / kiertotalouden vaikutuksen asiakkaiden/käyttäjien ostokäyttäytymiseen ja tuotteiden käyttöön, sekä tämän vaikutuksen käyttäjälähtöiseen suunnittelutyöhön.

Projektissa opiskelijat oppivat tunnistamaan yhteiskunnan ja ympäristön asiakkaisiin, käyttäjiin sekä kuluttamiseen tuomat muutokset sekä tämän vaikutukset suunnittelutyöhön. Opiskelijatiimi valitse projektin, jonka tavoitteena on käyttäjäymmärryksen kautta tehdä muutoksia olemassa olevaan tuotteeseen/pakkaukseen, ja testata ehdotetut muutokset käyttäjillä. Tavoitteena on synnyttää ymmärrystä siitä, miten käyttäjä ja hänen tarpeensa ja niissä tapahtuvat muutokset tulee huomioida suunnittelutyössä.

**Tunnit /tapaamiskerrat**

1. Orientaatio, tiimiytyminen ja aiheiden valinta n. 10 h. Tällöin aloitetaan myös itsenäinen suoritus eli valitaan aineisto, johon perehdytään.

2.-3. Opintojakson luennot voisi jakaa kahteen osaan kuten esimerkiksi kiertotalous / muutos yhteiskunnassa ja kestävä muotoilu & menetelmien esittely. Ohjausta. Voit hyödyntää myös muuta Muotoilu ja tuotesuunnittelumateriaalia taustoituksessa (esim. Circular product design). Yhteensä 20 h

4.-6.Opiskelijat esittävät projektinsa kahdessa vaiheessa, väliesitys ja loppuesitys. Mahdollinen vertaispalaute näissä (tiimi vs tiimi) + loppuarviointi. Ohjausta. Yhteensä 80 h.

**Projektityöskentelyn (70%) vaihtoehdot**

1.Valitse olemassa oleva tuote- tai pakkaus. Tee sen pohjalta käyttäjätietoa hyödyntäen kestävämpi kiertotalouden mukainen tuote. Muutosprosessissa kiinnitetään erityistä huomiota käyttäjän/ asiakkaan tarpeiden muutokseen yhteiskunnan muuttuessa.

2.Kehitä uusi kestävä kierotalouden liiketoimintamallien mukainen tuote tai pakkaus käyttäjätietoa hyödyntäen. Muutosprosessissa painopiste on huomiota käyttäjien tarpeissa ja toiveissa ja niiden muutoksessa yhteiskunnan muuttuessa.

**HUOM. Opintojaksolla pääpaino on käyttäjäymmärryksen luomisessa ja kehittämisessä. Tuote ja sen kehittäminen toimivat mahdollistajana ja välineenä projektin aikana.**

**Tehtävän vaiheet:**

1. Tiimin rakentaminen käyttäen Team Canvasia sekä projektin määrittely Ideakorttiin
2. Käyttäjään vaikuttavien ympäristön muutostekijöiden analysointi ja ymmärryksen luominen kiertotaloudesta ja sen vaikutuksesta käyttäjiin ja ostamiseen
   1. Trend Canvasia
   2. Pestec – analyysi ympäristömuutoksen näkökulmasta
   3. Benchmark – kohteena kiertotalousmallin mukaiseksi muutettu tuote/pakkauskonsepti
3. Käyttäjän kokemusmaailman ymmärtäminen- nykytilanteen ymmärtäminen omassa projektissa
   1. Value Proposition Canvas ”nykytilanne” (ehkä myös kirjallinen avaus Wordiin, että perustelut tulevat selkeiksi)
   2. Käyttäjäymmärryksen hankkiminen valitulla menetelmällä (haastattelu, kysely tai havainnointi). Tutkimuksen suunnittelu, toteutus ja johtopäätökset esitysmuotoisena (liitteenä suunnitelma, kyselylomake ja tulokset)
   3. Asiakasempatiakartta koosteena
4. Synteesi osioista 1-3 > johtopäätökset, muutostarpeet syntyneen käyttäjäymmärryksen pohjalta
   1. miten käyttäjien tarpeet ovat muuttumassa, mitä käyttäjätiedon pohjalta pitää / voi muuttaa?
   2. Perhosmallin hyödyntäminen uuden konseptin kehittämisessä -> mitä voi muuttaa/miten.
5. Uuden konseptin lyhyt prototyyppi ja ratkaisuehdotuksen testaaminen
   1. Value Proposition Canvasilla ”uusi tilanne” + konseptikuvaus / kevyt prototyyppi
   2. Uuden konseptin testaus käyttäjillä esim. haastattelu+konseptin/prototyypin testaus
6. Raportti kokonaisuudesta ja osaamisreflektio tiimiltä

**Itsenäinen osio (30 %)**

Lue vähintään yksi alla olevista kirjallisuuslähteistä. Kirjoita siitä blogiteksti tai tee vaihtoehtoinen (esim. videotallenne tai podcast) reflektio:

Kysymys:

**Pohdi mitkä ovat merkittävimpiä käyttäjälähtöisiä menetelmiä ja mitkä suurimpia haasteita saada käyttäjän ääni mukaan tuotekehitykseen?**

Tekstin laajuus n. 1 sivua A4, 11 pt teksti. Voi sisältää kuvia. Videon kesto n. 2 min.

**Kirjallisuus ja muut lähteet**

* Hyysalo, T. Käyttäjä tuotekehityksessä. Muotoilun laitos. Taideteollisen korkeakoulun julkaisu. B, 97/2009. ISBN 978-951-558-301-7 (electronic)
* **Kälviäinen, M. 2020. Palvelumuotoilulla käyttäjälähtöistä ympäristövastuullisuutta. [tarkastettu 3.11.2020] Saatavilla:** [**https://www.theseus.fi/handle/10024/345227**](https://www.theseus.fi/handle/10024/345227)**. LAB Ammattikorkeakoulun julkaisusarja, osa 4.**
* Miettinen, Satu (toim.) 2014. Muotoiluajattelu. Teknologiateollisuus ry. Suomi.

**Lisäksi:**

* www-lähteet (kts powerpoint)
* Työkalut (kts powerpoint)